**PRIJEDLOG C J E N I K A pružanja javne usluge sakupljanja**

**komunalnog otpada na području Grada Vinkovaca s datumom primjene od 01.07.2023. g.**

**– Javno savjetovanje sukladno čl. 77. st. 3. Zakona o gospodarenju otpadom (NN broj 84/21)**

1.CIJENA OBVEZNE MINIMALNE JAVNE USLUGE (MJU) NA MJESEČNOJ BAZI (određena čl. 16. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., KLASA: 363-01/21-01/245, URBROJ: 2188/01-01-21-2):

|  |  |  |  |
| --- | --- | --- | --- |
| Korisnici usluge - kategorija | Cijena bez PDV-aEUR | Iznos PDV-a (13%)EUR | Ukupna cijena sa PDV-om - EUR |
| Korisnici usluge kategorija kućanstvo | 7,04  | 0,92  |  7,96 59,97 HRK |
| Korisnici usluge koji nisu kategorija kućanstvo | 7,04  | 0,92  | 7,96  |

2.KRITERIJ ZA UMANJENJE CIJENE OBVEZNE MINIMALNE JAVNE USLUGE (MJU) NA MJESEČNOJ BAZI KATEGORIJA KUĆANSTVO – POTKATEGORIJA OBITELJSKE KUĆE KOJI SAMI KOMPOSTIRAJU BIOOTPAD (određen čl. 17. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., KLASA: 363-01/21-01/245, URBROJ: 2188/01-01-21-2):

|  |  |
| --- | --- |
| Cijena MJU za korisnike kategorije kućanstvo – potkategorije obiteljske kuće, koji sami kompostiraju biootpad (kn) –postotak umanjenja cijene za 32,16 % od 7,96 EUR (s PDV-om) | Cijena MJU za korisnike kategorije kućanstvo – potkategorije obiteljske kuće, koji sami ne kompostiraju biootpad (kn) – nema umanjenja cijene |
| Cijena bez PDV-a- EUR | Iznos PDV-a (13%) - EUR | Ukupna cijena s PDV-om - EUR | Cijena bez PDV-a - EUR | Iznos PDV-a (13%) | Ukupna cijena s PDV-om |
| **4,78**  | **0,62**  | **5,40** **40,69 HRK** | 7,04  | 0,92  |  7,96 59,97 HRK  |

3.KRITERIJ ZA UMANJENJE CIJENE OBVEZNE MINIMALNE JAVNE USLUGE (MJU) NA MJESEČNOJ BAZI KATEGORIJA KUĆANSTVO – POTKATEGORIJA ETAŽNI STANOVI (određena čl. 17. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., KLASA: 363-01/21-01/245, URBROJ: 2188/01-01-21-2):

|  |  |  |  |
| --- | --- | --- | --- |
| Korisnici MJU kategorija kućanstvo/potkategorija etažni stanovi/zajednički spremnik na obračunskom mjestu – obavezno svaki korisnik plaća – postotak umanjenja cijene za 16,08 % od 7,96 EUR (s PDV-om) | Cijena bez PDV-aEUR | Iznos PDV-a (13%)EUR | Ukupna cijena sa PDV-omEUR |
| Zajednički spremnik na obračunskom mjestu (posude ili kontejner ovisno o dogovoru sa suvlasnicima zgrade) | 5,91  | 0,77  |  6,68 50,33 HRK  |

4. CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO SPREMNIKU ZA KORISNIKA KATEGORIJA KUĆANSTVO – POTKATEGORIJA OBITELJSKE KUĆE:

|  |  |  |  |
| --- | --- | --- | --- |
| Ugovoren spremnik MKO (miješani komunalni otpad) | Cijena bez PDV- a- EUR | Iznos PDV-a (13%)- EUR | Ukupna cijena s PDV-om- EUR  |
| spremnik 80 litara/jedan odvoz | 1,4779 | 0,1921 | 1,67(12,58 kn) |
| spremnik 120 litara/jedan odvoz | 2,2124  | 0,2876 | 2,50 (18,84 kn) |
| spremnik 240 litara/jedan odvoz | 4,4248  | 0,5752 | 5,00(37,67 kn) |

5. KORISNICI KATEGORIJA KUĆANSTVA – POTKATEGORIJA ETAŽNI STANOVI - CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO LITRI

|  |  |  |  |
| --- | --- | --- | --- |
| Korisnici MJU kućanstva/etažni stanovi/zajednički spremnik na obračunskom mjestu - obavezno svaki korisnik plaća po odvozu spremnika | Cijena bez PDV-a – EUR/L | Iznos PDV-a (13%)- EUR/L | Ukupna cijena s PDV-om – EUR/L |
| Cijena predaje miješanog komunalnog otpada za jedan odvoz po litri ovisno o izabranom spremniku podijeljeno s brojem korisnika na koje je određen spremnik | 0,0177 | 0,0023 | 0,020,15 HRK |

6. CIJENA PREDAJE MIJEŠANOG KOMUNALNOG OTPADA ZA JEDAN ODVOZ PO LITRI ZA KORISNIKA KATEGORIJA KOJI NIJE KUĆANSTVO / TABLICA S CIJENAMA PO IZABRANOM SPREMNIKU:

|  |  |  |  |
| --- | --- | --- | --- |
| Korisnici MJU kategorija koji nije kućanstvo/ spremnik na obračunskom mjestu - obavezno svaki korisnik plaća po odvozu spremnika | Cijena bez PDV-a – EUR/L | Iznos PDV-a (13%)- EUR/L | Ukupna cijena s PDV-om –EUR/L |
| Cijena predaje miješanog komunalnog otpada za jedan odvoz po litri ovisno o izabranom spremniku  | 0,0265 | 0,0035 | 0,03 |

|  |  |  |  |
| --- | --- | --- | --- |
| Ugovoren spremnik MKO (miješani komunalni otpad) | Cijena bez PDV-a - EUR | Iznos PDV-a (13%) - EUR | Ukupna cijena s PDV-om -EUR |
| spremnik 80 litara/jedan odvoz | 2,0619 | 0,2681 | 2,33 |
| spremnik 120 litara/jedan odvoz | 3,0973 | 0,4027 | 3,50 |
| spremnik 240 litara/jedan odvoz | 6,1947 | 0,8053 | 7,00 |
| spremnik 1100 litara/jedan odvoz | 28,3894 | 3,6906 | 32,08 |

7. OSTALE CIJENE USLUGE - ZA KATEGORIJU KUĆANSTVA I KORISNIKE KOJI NISU KUĆANSTVA

|  |  |  |  |
| --- | --- | --- | --- |
| OPIS USLUGE | Cijena bez PDV-a - EUR | Iznos PDV-a – (13%) - EUR | Ukupna cijena s PDV-om - EUR |
| Vrećica s odvozom za dodatni MKO 120 l | 2,61 | 0,34 | 2,9522,23 HRK  |

|  |  |  |  |
| --- | --- | --- | --- |
| OPIS USLUGE | Cijena bez PDV-a - EUR | Iznos PDV-a (25%) – EUR  | Ukupna cijena s PDV-om - EUR |
| Prijevoz dodatnog glomaznog otpada 1 X | 12,00 | 3,00 |  15,00 113,02 HRK  |

**OBRAZLOŽENJE PREDLOŽENOG CJENIKA**

Trgovačko društvo Nevkoš d.o.o. za uslužne djelatnosti iz Vinkovaca, Martina Ballinga 5, OIB 76173743169, koncesionar je za obavljanje javne usluge prikupljanja, odvoza i zbrinjavanja miješanog komunalnog otpada i biorazgradivog komunalnog otpada na području grada Vinkovaca, temeljem Odluke Gradskog vijeća o davanju koncesije za obavljanje javne usluge prikupljanja, miješanog komunalnog otpada i biorazgradivog komunalnog otpada na području Grada Vinkovaca (KLASA: 363-01/20-01/149, URBROJ: 2188/01-01-21-15) od dana 29. lipnja 2021. g..

Nadalje, člankom 66. Zakona o gospodarenju otpadom (NN broj 84/21) propisano je da predstavničko tijelo jedinice lokalne samouprave donosi Odluku o načinu pružanja javne usluge sakupljanja komunalnog otpada koja podrazumijeva prikupljanje tog otpada na određenom području pružanja usluge putem spremnika od pojedinih korisnika i prijevoz tog otpada do ovlaštene osobe za obradu tog otpada.

 Člankom 178. Zakona gospodarenju otpadom (NN broj 84/21) propisano je da je predstavničko tijelo jedinice lokalne samouprave dužno donijeti Odluku o načinu pružanja javne usluge iz članka 66. ovoga Zakona u roku od šest mjeseci od dana stupanja snagu ovoga Zakona.

Slijedom navedenog, davatelj koncesije Gradsko vijeće Grada Vinkovaca je donio Odluku o načinu pružanja javne usluge javne usluge sakupljanja komunalnog otpada na području Grada Vinkovaca na sjednici Gradskog vijeća održanoj dana 22. prosinca 2021. g., KLASA: 363-01/21-01/245, URBROJ: 2188/01-01-21-2, a kojom Odlukom je u čl. 16. određeno da cijena minimalne javne usluge na području Grada Vinkovaca bude jedinstvena za sve korisnike usluga (Korisnici kategorije kućanstva i Korisnici kategorije koji nisu kućanstva-sve potkategorije), iznosi 7,96 EUR-a - 59,97 kn uključujući PDV, a sve sukladno činjenici da je sada određivanje visine iste u nadležnosti predstavničkog tijela – Gradskog vijeća i da ista cijena minimalne javne usluge mora biti sadržana u samoj Odluci o načinu pružanja javne usluge javne usluge sakupljanja komunalnog otpada na području Grada Vinkovaca.

Dakle, cijena minimalne javne usluge je određena čl. 16. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., KLASA: 363-01/21-01/245, URBROJ: 2188/01-01-21-2 i ista iznosi za sve korisnike 7,96 EUR-a - 59,97 kn uključujući PDV, dok su u čl. 17. iste Odluke određeni kriteriji za umanjenje cijene za korisnike usluge, kojima je propisano kako će cijena minimalne javne usluge za korisnike u kategoriji kućanstvo – potkategorija obiteljske kuće koji sami kompostiraju otpad biti umanjena za 32,16 %, a za korisnike u kategoriji kućanstvo – potkategorija etažni stanovi će biti umanjena za 16,08 %.

Vrlo važno je za naglasiti kako mi kao pružatelj usluge predlažemo, sukladno posljednjim zakonskim izmjenama, na suglasnost gradonačelniku samo varijabilni dio cijene iznosa računa, budući je cijena minimalne javne usluge određena čl. 16. Odluke Gradskog vijeća o načinu pružanja javne usluge sakupljanja komunalnog otpada na području Grada Vinkovaca od dana 22. prosinca 2021. g., a kako je ranije navedeno. Ističemo kako je na ovaj naš prijedlog cijene koji predstavlja poskupljenje usluge za naše korisnike utjecala poglavito činjenica kako nam je dopisom od 16. ožujka 2023. g. trgovačko društvo KOMUNALAC d.o.o. iz Vukovara kao upravitelj odlagalištem otpada jednostrano raskinulo ugovor-suradnju u vidu zbrinjavanja miješanog komunalnog otpada KBO 20 03 01 na odlagalištu otpada „Petrovačka dola“ s danom 30. travnja 2023. g. i tim potezom nas dovela do toga da od 1. svibnja 2023. g. mi ne bismo imali gdje odlagati miješani komunalni otpad, a samim time ne bismo ga mogli niti sakupljati od naših korisnika na području grada Vinkovaca. U međuvremenu smo temeljem uloženog napora čelnika grada Vinkovaca i drugih jedinica lokalne samouprave, kao i našeg osobnog, uspjeli dogovoriti suradnju u vidu zbrinjavanja miješanog komunalnog otpada od 1. svibnja 2023. g. sa trgovačkim društvom Čistoća d.o.o. iz Županje na odlagalištu otpada „Stara Ciglana“ u gradu Županji (u prilogu dopis o raskidu ugovora Komunalac d.o.o. iz Vukovara i ugovor o suradnji s trgovačkim društvom ČISTOĆA ŽUPANJA d.o.o. iz Županje). Međutim, ranija cijena zbrinjavanja miješanog komunalnog otpada po toni u Vukovaru je iznosila 26,54 eura bez PDV-a, a sada od 1. svibnja 2023. g. iznosi 70,00 eura po toni bez PDV-a. Izbora nismo imali te smo naprijed navedenu suradnju po navedenim uvjetima morali dogovoriti.

Dakle, na naš prijedlog cijene varijabilnog dijela računa tj. cijene pražnjenja spremnika, većim dijelom utjecala je cijena deponiranja, koja se izmijenila od dana 1. svibnja 2022. g. tj. od dana od kada je na snazi aktualni cjenik:

* **cijena deponiranja otpada od 01.5.2022. g. tj. od dana od kada je na snazi aktualni cjenik je porasla sa 26,54 EUR/t na sadašnjih 70,00 EUR/t, koja cijena je na snazi od 01.05.2023. g., što predstavlja povećanje od preko 163,00 %.**

Nadalje, na naš prijedlog cijene varijabilnog dijela računa tj. cijene pražnjenja spremnika, utjecale su također i sljedeći faktori, a koji su se izmijenili od dana 1. svibnja 2022. g. tj. od dana od kada je na snazi aktualni cjenik:

* minimalna plaća je porasla sa 4.687,50 kn (622,14 EUR) bruto na 5.274,15 kn (700,00 EUR), što predstavlja povećanje od 12,52 %,
* poslovni rashodi su iznosili 1.095.778,62 EUR-a, sada iznose 1.255.564,14 kn EUR-a, što predstavlja povećanje od 14,58 % (amortizacija, rezervni dijelovi za kamione, HTZ oprema, troškovi za režije - plin, struja i dr.),
* financijski rashodi su iznosili 15.403,54 EUR-a, sada iznose 20.470,90 EUR-a, što predstavlja povećanje od 32,90 %.

Nadalje ističemo kako ovim povećanjem cijena, a temeljem načela „onečišćivač plaća“ iz čl. 7. Zakona o gospodarenju otpadom (NN broj 84/21), višom cijenom pražnjenja spremnika za miješani komunalni otpad, vršimo i pozitivan pritisak na korisnike usluge da što više odvajaju otpad na kućnom pragu (omogućeno odvajanje plastike, papira, metala, stakla, tekstila, biotpada) i što manje iznose spremnik za miješani komunalni otpad na pražnjenje te će samim time i manju cijenu usluge u konačnici plaćati, a također će se i manje otpada zbrinuti na odlagalištima otpada što je smisao te zakonske odredbe i benefit za cijelu zajednicu i očuvanje okoliša kao konačan cilj.

Naglašavamo kako smo uvidom u naše statističke izvještaje ustanovili pozitivan trend kod naših korisnika u smislu smanjivanja broja pražnjenja zelenog spremnika sa dva puta mjesečno na 1,7 puta mjesečno u prva tri mjeseca ove godine.

Sukladno naprijed navedenom, naš prijedlog cijene pražnjenja spremnika zapremnine 120 L (varijabilni dio računa) koji iznosi sadašnjih 0,92 EUR-a (6,93 kn) sa PDV-om za korisnike u kategoriji kućanstvo – potkategorija obiteljske kuće, jest novčani iznos od 2,50 EUR-a (18,84 kn) sa PDV-om. Novčane iznose za spremnike od 80 l i 240 l i dr. kategorije korisnika navodimo u tablici u ranijem dijelu teksta.

 Novi Cjenik bi se, nakon dobivanja prethodne suglasnosti izvršnog tijela-gradonačelnika Grada Vinkovaca, počeo primjenjivati od dana 1. srpnja 2023. g..